
Internasjonal situasjon

Verdens fjell utgjør en fjerdedel av landjorda og er hjemsted for en tiendel av verdens befolkning. Internasjonalt sett finnes verdens fattigste befolkning nettopp i fjellområdene. Ytterligere to milliarder mennesker bor rett nedenfor fjellene og er avhengig av fjellenes rike vannforsyning, vannkraft, beiteområder, tømmer og mineralressurser. 

Verdens fjellområder kan fortsatt betraktes som øyer av biologisk og kulturelt mangfold i et hav av monokultur. Dette forholdet gjør det påkrevet å finne forvaltningsmodeller som ivaretar både menneskelig bruk og vern av fjell- ressursene.

Fjelløkosystemet og fjellkulturene står overfor tre hovedtrusler når det gjelder verdensøkonomien: I den tredje verden er hovedproblemet landmangel pga urettferdige eiendomsforhold  og utarming av ressursene. I Europa og Nord-Amerika er hovedproblemet i dag masseturisme og effekter av rekreasjon. 

Det er altså endel forskjell på fjellproblematikk i utviklingsland og den vestlige verden.

I for eksempel Andesfjellene, Himalaya , Killimansjaro og fjellområdene i Kina finnes en del av den fattigste befolkningen i verden. Hovedutfordringen her er å gi lokalbefolkningen eiendomsrett over ressursene og kunnskap til å utnytte de på en bærekraftig måte. Tanken bak er at lokalt eiendomsforhold til ressursene gir ansvar for å ivareta de. 

I Europa og Nord-Amerika har fjellområdene lavere befolkningstetthet, men er desto mer utsatt for utbygging, slitasje og utarming hovedsakelig pga økende behov for rekreasjon og tilstrømming av turister fra urbane områder. 

Etter 1945 er besøkstallet for de ti mest populære nasjonalparkene i USAs fjellområder  12 doblet!  Undersøkelser i Yellowstone viser at 95% av arbeidsplasser og inntekt i disse områdene nå kommer fra turisme og ikke fra tømmerdrift, jordbruk og gruvedrift som tidligere.

Østerriket

La oss se litt nærmere på utviklingen i  de Østerriiske Alpene 

Masseturisme i Alpene er nå en 52 milliarder dollars forretning, som skaffer 250 000 arbeidsplasser. Bare i Østerriket  finnes det i dag 3750  skiheiser og svevebaner som hver time kan frakte 2.7 millioner mennesker opp i fjellene. Det finnes 6636 km skiløyper og 260,000 km skogsbilveger i fjellene. Lengden av skogsbilvegene alene er nok til seks og en halv gang rundt jorda! Årlig besøker 10 millioner tyske turister Det Østerriske Alpelandet – . det er mer enn antallet innbyggere i Østerriket, og det tilvarer  115 millioner gjestedøgn. Med slalåmski på bena kan du dras opp i skiheis etter skiheis og krysse tre land fra Italia til Østerriket.

I 1990 fantes 100 golfbaner i Alpene, nå er det mer enn 550! 

Dundrende helikoptere bringer velstående ski- turister til uberørte skråninger i både Alpene, Rocky-mountains, Denali, Himalaya, Andesfjellene, de Japanske fjellene og til Tatrafjellene i Polen, mens klatrere, hangglidere, hundekjørere, skiløperne, jegerne, snøscooter-kjørere, padlere og turgåere tordner mot støyen fra åven………………….

Er dette fremtidens fjell? Ønsker vi den samme utviklingen i Norge? Mange vil si nei.

Pga av høydepåvirkning og lav gjenvekstrate for plantedekket er fjellene sårbare.

 Over alt i verden støter vi på den samme utfordringen, nemlig  å få målsettingen om bevaring og utvikling til å trekke i samme retning.  

NORGE

Vi skal  gå til norske forhold.

I Norge ønsker man i fjellenes år å sette fokus på følgende forhold:

· Å ivareta fjellene som kilde til gode naturopplevelser og bærekraftig ressursbruk, gode livsvilkår for befolkningen og som levested for planter og dyr.

· Å øke bevisstheten og kunnskapen om viktige verdier og utfordringer knyttet til fjell og forvaltning av fjell.

Innen rammen av FNs målsetting vil det være naturlig at vi i Norge bruker Fjellenes år til å:

· Sikre en bedre overvåking av tilstanden i norske fjell

· Identifisere de pressfaktorer som truer naturen 

· Sikre en bærekraftig høsting av utmarksressursene

· Legge til rette for at flest mulig kan nyte godt av en mest mulig urørt fjellnatur

Norge har mye fjell. Halvparten av landets areal ligger over skoggrensen. 40% ligger over 600moh, 20% over 900 . Våre fjellområder utgjør noe av det mest intakte habitater i Europa.

Norge har et særlig ansvar for viktige deler av den gjenværende subarktiske fjellnaturen i Europa, og for flere arter i dette systemet; villrein, fjellrev, jerv, og flere plante- og fuglearter. Norge har både økonomiske og geografiske forutsetninger for å forvalte fjellnaturen på et internasjonalt toppnivå.

Likevel er vi kommet langt i fragmenteringen av fjellet. Spesielt har dette hatt en åpenbar effekt på villreinen. 5-6000 nye hytter hvert år hvorav de fleste blir plassert i øvre fjellskogpartier er antakelig den største trusselen for fjellområdene. Hytter og turistanlegg genererer veger og ferdsel inn i fjellet. Dessuten er fjellskogen den rikeste delen av fjellet og huser mange viktige arter.

Vassdragsregulering og veger har vært særdeles omfattende inngrep i fjellnaturen med sine dammer og åpne kryssende kraftlinjer og trasseer som spesielt hindrer villreinen i sine vandringer.  Utbyggingen har foregått med økende tempo, og det er først i de senere årene en begynner å forstå hvordan summen av all utbyggingen virker inn på arter som har sine leveområder her. WWF-Norge mener derfor at det Hvis vi ønsker å ta vare på norske fjell som intakte økosystemer må vi stanse ytterligere fragmentering. Mye er gjort hvis vi bevarer villreinens funksjonsområder med buffersoner samt gjenoppretter gamle trekkveier der dette er mulig. Dette vil komme andre arter til gode.

NY STORTINGSMELDING OM FORVALTNING AV FJELLOMRÅDER

Det er behov for en ny stortingsmelding for forvaltning av fjellområdene, som inneholder rikspolitiske retningslinjer på lik linje med Verna vassdrag. 

Norge har nettopp vært pådriver i Johannesburg for økosystembasert naturforvaltning og føre vàr prinsippet. Bondevik sa der at Havmiljømeldingen skal danne mønster for videre utvikling av norsk naturforvaltning. Havmiljømeldingen legger opp til økosystembasert forvaltning og en helhetligforvaltningsplan. Norge mangler, og må derfor snarest utvikle en helhetlig, økosystembasert plan for forvaltningen av fjell-Norge. Planen må inneholde klare retningslinjer for hvilke verdier man ønsker å bevare, hvordan overvåkingen skal foregå, og hvordan man skal sikre egenskapene som har potensiell verdi for fremtiden.

Ansvaret for utbyggingen er delegert til kommunene. Kommunene trenger derfor et overordnet nasjonalt rammeverk som gjør de i stand til å ta miljøhensyn tidlig i planprosessen.

Stortingsmeldingen må inneholde langsiktige tilstandsmål både når det gjelder arter og habitat samt type virkemidler som skal brukes for å nå tilstandsmålene.

En forvaltningsplan må definere hvordan vi ønsker fjellene skal se ut om 10 år-15 år, og  en definisjon av midlene som skal til for å nå målene. Kommunene trenger et overordnet verktøy for å kunne følge opp miljøansvaret sitt. De nasjonale målene må være klare, ansvarsfordelingen likeså. Og vi har behov for gjennomgang av den nye beslutningsstrukturen som har oppstått mellom MD-DN-Fylkesmannen-Fylkeskommunen-kommunen.

Begrepet FJELLOMRÅDER bør omfatte både høyfjell og fjellskog

Fjellskogen er den rikere delen av fjellet, viktig overgangssone, har viktige biologiske, kulturhistoriske og rekreasjonsmessige sider.

Det er viktig å demme opp for inngrepenes økende fragmentering av fjellet ved:

· å foreta konsekvensvurderinger av enkeltinngrep

· etablere strategiske konsekvensutredninger (av kumulative effekter av inngrep)

· lage helhetlige nasjonale planer for nøkkelarter i fjellet

· lage en nasjonalplan for forvaltning av villrein (ansvarsart)

10 prosent av Norges landareal er definert som kvalifisert villmark, 5% i Sør-Norge. Det meste av disse inngrepsfrie områdene i Norge ligger i fjellet. Ytterligere fragmentering av fjellet vil dermed stå for det største tapet av disse villmarksområdene. Man har brukt mye ressurser på å registrere disse områdene, nå må man raskest mulig utarbeide regler for fremtidig bevaring av de.

Det er behov for å definere en politikk som sikrer en langsiktig opprettholdelse av en levedyktig turistnæring.

Turisme får i fremtiden en økende betydning for landet som helhet og i distriktene i særdeleshet. Turistnæringens dominerende produkt er naturkvalitet og estetikk. Dette er også kjent gjennom turistnæringens tunge satsing på merkevarebygging av Norge som natur-turistland. Imidlertid er det en betydelig mangel på bevissthet fra næringen sin side om bærekraftig utnyttelse av sitt eget produkt. Derfor er det behov for å definere en politikk som sikrer en langsiktig opprettholdelse av en levedyktig turistnæring.

NASJONALPARKFORVALTNING

Opprettelse av nasjonalparker har vært viktig i mange land. Mange nasjonalparker omfatter nettopp storslåtte fjellområder, men i mindre grad den nedenforliggende fjellskogen som har mer økonomisk interesse. Forvaltningen av nasjonalparkene varierer rundt om i verden. I flere land har man innsett behovet for større kanalisering av den masseturismen som nå oppsøker nasjonalparkene. 

CANADA

I Canada er det vanlig med sonering i nasjonalparkene.  Dette er et system der områder  blir klassifisert etter bevaringsbehov og mulighet for å ta imot rekreasjonsbesøkende. Vi skal se på Riding Mountain National park som eksempel. Størstedelen av nasjonalparken skal være et villmarksområde med et minimum av menneskelig påvirkning. Her er det mulighet for utendørs overnatting med minimum av service tilbud. Motorisert ferdsel er ikke tillat med unntak av overflyving i de nordligste største parkene. Andre delområder tilbyr parksentra-aktiviteter med plenty servicetilbud, mens atter andre delområder nyter spesielt vern fordi de har unike, truede eller sårbare elementer eller representerer  karakterområder. Disse området kan bli stengt for all ferdsel ved behov. 

ALASKA

Jeg skal gi nok et eksempel,  Denali nasjonalpark i Alaska. Der har man basert seg på et kjerneområde avstengt for turisme, med 75 delområder rundt. I kjerneområdet er kun tradisjonell jakt tillatt. I 41 av de omkringliggende områdene er det kvoter for hvor mange besøkende som er tillatt. Her får man tildelt fast plass  for overnatting. Det er maks tillatt med 7 overnattingsnetter på rad innen ett delområde, maks 30 netter i ulike delområder. Og du kan bare campere i det delområdet du har fått anvist. I de øvrige 34 delområdene må de besøkende kun registrere seg.

Det er etter hvert et enormt besøkstall for Denali nasjonalpark, og parksjefen innrømmer at de etter hvert mange overflyvninger representerer et stort støyproblem for de andre turistene i området.

TURISME

At våre fjellområder utgjør noe av det mest intakte habitater i Europa gjør at vi i Norge har noe unikt som vi må ta vare på. Vi bør ikke satse på å utvikle en infrastruktur i våre fjell tilsvarende det i Alpene. Europeere har nok av skitilbud, luksushoteller, og muligheter til å kjøre bil inn i fjellområder i kort avstand fra sine millionbyer. De kan stå på slalåmski i dagevis gjennom flere land og nyte sine drinker på luksushotellenes terrasser.  I tillegg er alt mye billigere enn i Norge. Når de drar til Norge er det for å oppleve noe helt annet – nemlig stillhet, uberørt natur og rent vann de kan drikke av og svømme i.  Når man tenker på å utvikle turismen i Norge burde man først og fremst tenke fremtidsrettet, ikke kopiere det andre land allerede har gjort! Behovet for naturopplevelse, stillhet og å komme vekk fra menneskemasser vil i fremtiden bli markant i Europa. 

Ved kanalisering av turisttrafikken vekk fra de sårbare områdene, ved profesjonell guiding, økoturisme, opprettelse av nasjonalparkstillinger og nasjonalparksentra vil man kunne skape attraksjoner som kan skape ny infrastruktur i bygdene. 

Skal man ta vare på arvesølvet som fjellene er må man tenke innovativt og progressivt.

